  Анжелика Тихонова корреспондент Удмуртиысь гурт возёсъя министерство картофка но бакча сиёнъёсты будэтонэз азинтонъя учкетэз (концепциез) кылдытон борды кутскиз. Со сярысь удысэтлэн пресс-службаез ивортэ. Картофка возён интыослэсь ваньзэс но бакча сиёнъёсты но картофкаез будэтыны техника ласянь луонлыкъёсты тодон понна ми <…> котькуд гурт муниципал ёросэ юанъёс ыстӥм. Та дырлы луонлыкъёсты эскером но валтӥсь производительёсты интывылъя пусъёмы Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрОльга Абрамова пусйиз, будэтэм емышъёсты вузаны юрттэт одно ик луоз. Али ми элькунын мерлыко сюдонъя огъя сӧзнэт радъян борды кутским. Со тросэзлы ваньбур поттӥсьёсмылы мерлыко удысысь ужъюртъёсы валтӥсез гурт возёс сыръё вуттӥсь луыны сётыны кулэ. Шонерак, перекупщикъёсты но оптовой складъёсты кельтыса. Али возёсъёс соослы бакча сиёнъёсты но картофкаез килограммзэ 5 манетэн вузало, нош соос мерлыко ужъюртъёсы килограммзэ 15 манетэн вутто ини. Маржазэ гуртъёсы ик кельтэм потэ Ольга Абрамова, Удмуртиысь кивалтэтлэн тӧроезлэн воштӥсез - гурт возёсъя но сиён-юонъя министрОзьы ик туэ картофка но бакча сиён будэтӥсьёслы субсидиос но сётозы. Нырысетӥосызлы мерттэм гектар понна 7 сюрс манет, кыкетӥосызлы – гектар понна 13 сюрс манет. Сыӵе юрттэт басьтыны ужкагазъёсты кутонлэн нырысетӥ люкетэз таяз арняе йылпумъяське ини. Кизён ужъёсты кутскытозь аванс чотын 80 процентсэ чаклам коньдонэз висъяны малпало. Туэ картофка мерттыны 6 сюрс 400 гектар музъем висъялозы, нош бакча сиёнъёслы – 487 гектар. Министерствоын верамзыя, Удмуртиысь бадӟым возёсъёс картофка будэтонзэс арысь аре кулэсто. Мугез басьтон дун улӥын возиськемен герӟаськемын, али со асдуныз котырын берга. Кылсярысь, 2019-тӥ арын картофка улэ висъям музъемъёс 6 процентлы кулэсмизы - 23 сюрс гектарозь. Отысь оглом 393 сюрс тонна картофка бичазы (2018-тӥ арынлэсь 4 процентлы ӧжытгес). Со дыре ик кылем арын, куазен сэрен шугъяськытӥсь югдур вал ке но, «кыкетӥ нянез» гектарысь 173 центнер бичазы (2018-тӥ арын – гектарысь 114 центнер). Бакча сиёнъёсты бусыосысь но теплицаосысь 115 сюрс 800 тонна октӥзы (2018-тӥ арынлэсь 4,6 процентлы ӧжытгес).  Али 80 процентсэ бакча сиёнъёсты элькунлэн палэнысьтыз ваё Тодэ вайытом, элькунысьтымы 23 ёросъёс бусыосы потӥзы ини.  Тегъёс: Ижкар Удмуртия гуртвозёс гуртвозёсъяминистерство ОльгаАбрамова бакчасиёнъёс 100ар  